**Suplement i Certifikatës për kualifikimin profesional,**

**GJEOLOGJI-MINIERA, Niveli II në KSHK, referuar nivelit II të KEK**

 **Individi është i aftë:**

* Të përgatisë dhe të organizojë vendin e punës;
* Të përzgjedhë, të përdorë dhe të mirëmbajë mjetet dhe materialet e punës;
* Të respektojë standardet e profesionit;
* Të interpretojë dokumentacionin teknik të profesionit;
* Të zbatojë rregullat e mbrojtjes së shëndetit, të sigurisë në punë dhe të ruajtjes së mjedisit;
* Të kryejë veprime praktike në punimet e shpimit dhe të rrëzimit në miniera, në sipërfaqe dhe në nëntokë;
* Të kryejë veprime praktike në punimet e gërmimit dhe të ngarkimit të shkëmbinjve në miniera, në sipërfaqe dhe në nëntokë;
* Të kryejë veprime praktike në punët e transportit në miniera, në sipërfaqe dhe në nëntokë;
* Të kryejë veprime praktike në punimet e stivimit të shkëmbinjve;
* Të kryejë veprime praktike në ndërtimin e rrugëve në minierat sipërfaqësore;
* Të kryejë veprime praktike në ndërtimin e transheve dhe të elementeve të tyre;
* Të kryejë veprime praktike në armatimin e punimeve minerare në poligon;
* Të kryejë veprime praktike në shtrimin e shinave në minierë;
* Të kryejë punime për largimin e ujërave nga miniera
* Të përgatisë materialet për dokumentimin gjeologjik.
* Të kryejë dokumentimin gjeologjik të punimeve minerare sipërfaqësore dhe nëntokësore të kërkim-zbulimit dhe të shfrytëzimit të vendburimeve të mineraleve të dobishme.
* Të kryejë dokumentimin gjeologjik të kampioneve të mineraleve e të shkëmbinjve, si dhe të shllameve, gjatë procesit të shpimit të puseve;
* Të kryejë marrjen e provave për analiza laboratorike, etiketimin, ambalazhimin dhe dërgimin e tyre në laboratorët përkatës, sipas metodikave dhe instruksioneve të miratuara;
* Të kryejë veprime praktike për ngritjen e kolonave të shpimit;
* Të zgjedhë daltat për shpimin e shkëmbinjve të caktuar;
* Të zbatojë procesin e karotimit të shkëmbinjve;
* Të kryejë punime të thjeshta matëse në minierat nëntokësore, sipërfaqësore dhe në punimet gjeologjike;
* Të përgatitë për punë instrumentet matëse (shirit metër, busull e varur, busull gjeologjike, latë, plumbçe, instrumente matëse etj.) që përdoren në gjeologji e miniera;
* Të kryejë punime të thjeshta në planimetri (hedhje pikash, nxjerrje koordinatash);
* Të kryejë punime për vendosjen e pikave markshajderike në gjeologji e minierë, në sipërfaqe dhe në nëntokë;
* Të vendosë pikat për poligonet me busull;
* Të përdorë busullën gjeologjike;
* Të kryejë punime të thjeshta që kanë të bëjnë me ndjekjen e punimeve në terren (ruajtja e drejtimit të ecjes së punimeve, ruajtja e pjerrësisë së shinave);
* Të ndjekë drejtimin e punimeve horizontale të shkurtra si traversa, etj;
* Të ndjekë pjerrësinë e shinave;
* Të ndjekë zbatimin e punimeve rehabilituese dhe të ruajtjes së mjedisit;
* Të masë distanca me shirit-metër dhe distancë matës elektronik;
* Të përdorë latën dhe sinjalet;
* Të kryejë llogaritje të thjeshta të vëllimeve të stoqeve;
* Të pastrojë instrumentet mbas përfundimit të punës;
* Të përgatisë piketat prej druri dhe ato metalike;
* Të kontrollojë gjendjen fizike të pikave në terren, në sipërfaqe dhe në nëntokë.
* Të komunikojë me etikë profesionale

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Gjeologji-Miniera”, niveli II në KSHK, referuar nivelit II të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit gjysmë të kualifikuar (ndihmës).

Ky arsimim profesional i jep individit mundësi t'i drejtohet tregut të punës si ndihmës në sipërmarrje të ndryshme gjeologjike, hidro-gjeologjike, minerare, e të tjera që kryejnë veprimtari për kërkim, kërkim-zbulimin dhe shfrytëzimin e vendburimeve të mineraleve të dobishme të ngurta, të naftës e të gazit dhe të ujërave.

Me përfundimin me sukses të kualifikimit profesional “Gjeologji-Miniera”, niveli II KSHK, referuar nivelit II të KEK, individi ka të drejtë të vazhdojë arsimimin në një nga kualifikimet e nivelit III në KSHK, referuar nivelit III të KEK. Me arsimimin e mëtejshëm të nivelit IV në KSHK, referuar nivelit IV të KEK, individi fiton të drejtën për të hyrë në provimet e “Maturës Shtetërore Profesionale” me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).